Музиком је почела да се бави јако рано, а већ као петнаестогодишња девојка освојила је прву награду на аматерском фестивалу „Студентско љето” у Маглају. Неколико година касније учествује на Југовизији 1992. где са песмом "Љубав ће побиједити" заузима десето место. Годину дана касније учествује и на босанскохерцеговачком избору за Песму Евровизије где се такмичи са песмом "Сви на улице" (и осваја друго место). Музички уредници тадашње РТВ БИХ одабрали су интерним путем Алму као представника те земље за Евросонг 1994. у Даблину. Алма је у главном граду Ирске наступила у дуету са Дејаном Лазаревићем, а њихова песма "Остани крај мене" заузела је 15. место са 39 освојених бодова.